Gran Maniła Kalakhang Maynila 2010 Ła Rejon de ła Kavedal Nasional , mèjo konosua kofà Gran Manila , ła ze 'na rejon, de le Filipine sentro-setentrionałi. Ła se kata inte ła banda sudosidental de Łuzon. El teritorio el se kata int'un istmo bañà da el Mar Cineze Meridional a ovest e da el Łago de Bai a est. El teren el riva al masimo a un sentener de metri inte ła banda nordosidental. El ze karaterizà da 'na fasa kostiera a ovest, da un rialso sentral, e da 'na altra fasa zbasada a est. In korispondensa de el toko pi' streto de el istmo el se kata el fiume Pasig, ke el drena ła parte setentrional de ła provinsa. El fiume el ze teknikamente un estuario fluvial, ke el mete in komunikasion ła Baja de Maniła e el Łago de Bai, e sevente ła variasion de el łivel idrografego de sto ultimo el pol andar da ovest a est o da est a ovest. Ła xe l’àrea metropolitana de Manila, ła kavedal de el paexe.